**Anglický jazyk 3. ročník**

Milí rodičia, máme tu nový týždeň a spoločne s Vami ho pomôžeme deťom zvládnuť.  Pokračujeme v lekcii 14. Pre deti bude dobrým pomocníkom v učení aj náš slovníček v pracovnom zošite – obrázkový aj slovný, ktorý si deti majú priebežne dopĺňať. V prílohe Vám aj teraz prikladám nahrávky jednotlivých cvičení (výslovnosť samohlásky o, repovačku i text na čítanie). Môžete pri práci využiť aj stránku Oxfordu najmä na tie hry. Ďakujem za Vašu spoluprácu.

<https://elt.oup.com/student/familyandfriends/starter/?cc=sk&selLanguage=sk>

**21.4.2020 Výslovnosť samohlásky „o“ v slovách**

**- U s.105:** Dnes sa budeme venovať opäť hláskam. Na rad prišla samohláska o: **cv.1** – najskôr vyslovuj po písmenkách, potom slovo: d – o – g – dog, f – o – x – fox, l – o – g - log (nahrávku máš v prílohe)
 **cv.2** – repovačková pesnička, skúsiť si dať reperský rytmus a hovoriť vety (alebo si pusti nahrávku z prílohy): „Luk ät d dog. Ic sitting on ä log. Luk ät d fox. Ic sitting in ä box.“ A čo si to repujeme? Skús uhádnuť podľa obrázkov. ☺ Dokážeš pohľadať slová s hláskou „o“ v strede slova?
 **cv.4** – tvojou úlohou je spojiť dvojice slov, ktoré sa rýmujú (tak ako sa v básničke rýmuje napríklad kačka – mačka, stolička – lavička. Slová, ktoré sa rýmujú majú rovnaký koniec slova.)
**- PZ s.105:** Teraz si to vyskúšaj v pracovnom zošite:
 **cv.1** – poskladaj slovo a napíš ho pod obrázok,
 **cv.2** – doplň chýbajúce slová do repovačky. Pamätáš si ju z učebnice? Skús najskôr doplniť a potom si to skontroluj podľa knižky,
 **cv.3** – napíš pod obrázok slovo, ktoré sa bude rýmovať s tým vo dvojici (slovíčka sú rovnaké, ako boli v knižke, takže opäť si overíš svoju pamäť ☺).

**24.4.2020 Zvieratá**

- Tému zvieratká budeme preberať na našej spoločnej hodine v utorok. Ak sa budeš môcť pripojiť na hodinu, učebnicu s.106 a štvrtkový PZ s.106 si robiť nemusíš. Spravíme si to spoločne. ☺
 **- U s.106: cv.1** – pomenuj všetky zvieratká na obrázku,
 **cv.2** – skús si prečítať hádanky o zvieratkách. (môžeš si pustiť aj nahrávku z prílohy) Odpoveď určite uhádneš podľa obrázku. Teraz sa pokús si tú hádanku preložiť (pomôžete ti slovníček v pracovnom zošite, ak niečo nebudeš vedieť, popros maminku alebo tatinka)
 **cv.3** – podľa textu o zvieratkách skús ústne povedať, kto danú činnosť robí. Či je to tiger „taigr (slabé r)“ alebo papagáj – „pärot“.

**26.4.2020 Zvieratá**

- Tak, ako sme mali opisné hádanky v učebnici, teraz máš jednu v pracovnom zošite. Aj keď toto už nie je hádanka. ☺ **- PZ s.106:** **cv.1** –prečítaj si opis plameniaka, potom si to skús preložiť (pomôž si slovníčkom v PZ vzadu, ak niečo nebudeš vedieť, popros maminku alebo tatinka) a teraz vymaľuj obrázok presne tak, ako si o ňom čítal(a)
 **cv.2** – podľa toho, čo si si prečítal(a), skús teraz doplniť vhodné slová do viet.
Si šikulka, celý týždeň máš za sebou.